Minister kry taai klappe | Die Vryburger
Angie Motshekga, die Minister van Basiese Onderwys moes hoor hoe haar Departement aan flarde geskeur word deur opposisie lede wat haar beskuldig het dat sy, net soos elke ander jaar, weereens nie die knelpunte in die onderwys aanspreek nie.
Sy moes ’n paar taai klappe verduur toe parlementariërs te velde getrek het teen haar gebrekkige plan wat hoegenaamd, volgens hulle siening, nie bydrae tot uitnemende onderwys in die land nie.
Motshekga is beskuldig dat daar hopeloos te min gedoen word om swak infrastruktuur te verbeter, terwyl honderde skole sonder ’n biblioteek is en leerlinge oor geen handboeke beskik nie.
Sy moes hoor dat daar graad 6 leerlinge is wat hoegenaamd nie presteer in wiskunde en wetenskap nie, omdat daar nie bevoegde onderwysers is wat die leerlinge kan onderrig nie,
Die beskuldiging is ook gemaak dat daar min leerlinge in graad 12 is wat slaag in wiskunde en wetenskap, en gevolglik is daar min wat universiteitsvrystelling ontvang.
Foto – minister Angie Motshekga
3 thoughts on “Minister kry taai klappe”
DuP du Plessis April 8, 2014 at 3:33 pm
As daardie wysvinger en duim die oor so vasvat en trek, dink sy baie ver terug na die lekker ou dae onder die wrede apartheid, toe sy haar eie skoolopleiding gratis ontvang het en haar skool hul handboeke ook gratis en op tyd ontvang het.
Deon April 8, 2014 at 3:39 pm
Die kjenners kan mos ander kjenners se boeke leen of Google. Hulle moet net fair wees met Angie, want sy traai hard. Hoe kan sy alle perbleme van skole oplos, daar was dan apartheid nog 25 jare trug.
Joffre Papenfus April 12, 2014 at 6:53 am
Ek kan maar net herhaal:
Soos die uil aan die verkleurmannetjie van ouds: ek wil iets sê en ek gaan dit sê:-
Dit is tyd dat ouers die regte keuses maak, gegrond op Christelike beginsels: jy kan nie nie eerlik “JA” onderneem om jou kind na die weë van God te laat opvoed en hom/haar dan aan die staatskole uitlewer nie!
Ouers moet ophou om vir hulle-self te lieg: CVO skole is nie werklik soveel duurder nie, maar die keuse is ieder geval een van beginsel, nie ekonomies nie!
Verder is dit duidelik dat ouers kies die genot van die tydelike, die status-simbole van die materialisme en die beswymende selfvoldaanheid van rykdom en “welvaart” bo hulle kinders (en hul eie) saligheid.
As net die kinders van “Afrikaners” wat Sondae (ten minste) in die kerke sit hulle kinders na CVO skole stuur, sal getalle ontplof, maar dit is maklik om skynheilig in die kerk te sit en Maandag tot Vrydag jou kind se siel weg te gee, terwyl die ouer offer vir Mammon, Bachus en nog wat.